​ສະຫະລັດ​​​​ໂອນ​ອໍານາດ ​​​ໃນການ​ຄວບ​ຄຸມ​ຄຸກ ທີ່ Bagram ​ໃຫ້ອັຟກາ​ນີສຖານ​
ການ​ມອບ​ໂອນ​​ດັ່ງກ່າວ ໄດ້ຮັບ​ການ​ຊົມ​ເຊີຍຈາກ ​ປະທາ​ນາທິບໍດີອັຟກາ​ນີສຖານ​ ທ່ານ Harmid Karzai ວ່າ​​ ເປັນໄຊຊະນະ​ສໍາລັບ​ອະທິປະ​ໄຕ​ ຂອງ​ອັຟກາ​ນິສຖານ.
ລັດຖະບານສະຫະລັດໄດ້ມອບໂອນອໍານາດໃນການຄວບຄຸມ ຄຸກແຫ່ງທີ່ເປັນຈຸດຂັດແຍ້ງກັນນັ້ນ ໄປໃຫ້ທາງລັດຖະບານຂອງ ອັຟການີສຖານແລ້ວ ເຖິງແມ່ນວ່າໄດ້ມີການບໍ່ເຫັນພ້ອມກັນ ກ່ຽວກັບຊະຕາກໍາຂອງພວກນັກໂທດບາງຄົນກໍຕາມ ນັກໂທດຫຼາຍກວ່າ 3,000 ຄົນ ໄດ້ຖືກມອບໂອນໃຫ້ເຈົ້າໜ້າທີ່ ອັຟການີສຖານໃນພິທີນ້ອຍໆ ໃນວັນຈັນມື້ນີ້ ທີ່ຄຸກ Bagram ນັ້ນ ການມອບໂອນອໍານາດໃນ ການຄວບຄຸມຄຸກ ແລະພວກນັກ ໂທດນີ້ ແມ່ນໄດ້ຮັບການຊົມເຊີຍຈາກປະທານາທິບໍດີອັຟກາ ນີສຖານ ທ່ານ Harmid Karzai ວ່າໄຊຊະນະສໍາລັບອະທິປະໄຕຂອງອັຟການິສຖານ ທາງການຂອງສະຫະລັດໄດ້ກ່າວກ່ອນໜ້ານີ້ແລ້ວວ່າ ຕົນໄດ້ມອບ ໂອນພວກນັກໂທດສ່ວນໃຫຍ່ໄປໃຫ້ອັຟການິສຖານແລ້ວ ແຕ່ໄດ້ ໂຈະການມອບໂອນເພີ່ມຕື່ມນັ້ນໄວ້ເພາະວ່າມີຄວາມເປັນຫ່ວງ ກັງວົນ ກ່ຽວກັບຄວາມຕັ້ງໃຈຂອງທາງລັດຖະບານຂອງອັຟການີສ ຖານ ໃນການປະຕິບັດຕາມບັນທຶກຄວາມເຂົ້າໃຈ ທີ່ໄດ້ເຊັນກັນ ໃນເດືອນມີນາແລ້ວນີ້ ຍັງບໍ່ທັນເປັນທີ່ຈະແຈ້ງວ່າຄວາມເປັນຫ່ວງ ກັງວົນດັ່ງກ່າວນັ້ນ ແມ່ນກ່ຽວກັບເລື້ອງໃດ, ແຕ່ຄວາມເປັນຫ່ວງ ດັ່ງກ່າວໄດ້ໂຜ່ໂຕຂຶ້ນມາ ຫຼັງຈາກການພົບປະໂອ້ລົມກັນໃນວັນ ເສົາແລ້ວນີ້ ລະຫວ່າງ ປະທານາທີບໍດີ ອັຟການີສຖານ ທ່ານ Harmid Karzai ແລະທ່ານນາຍພົນ John Allen ຜູ້ບັນຊາການສູງສຸດ ຂອງກອງກໍາລັງ ສະຫະລັດແລະເນໂຕ້ ໃນອັຟການິສຖານ